Tolyšon assimiljasijə

Tolyšon assimiljasijə  — ičtimoiji və mədəni hodison təsiri žijo tolyš yštəni tolyš təki hisob kardejdəni ijən nətičədə yštə tarixi, milliəti və moə zyvoni gin kardejdə. 

 Assimiljasijə 
Tolyšə xanəti Ironi ku čo bəpeštə, bə tolyšon sə vej hodison omən. Xanəti bə urusi dasti omə vaxti bə peštə cy tolyšə xanəti ləǧv be və oxonəni xanən kyštə be. Soveti imperijə bə əməl omə peštə tolyšə zyvoni tikə ozavzijə be, 1928 sorədə bo tolyšon əlifbo ofəjə be, pešo tosə bə 1938 sor xəjli tolyšon ystənən bə tolyšə zyvon ve kitobon pegordınijəšon be. Dyminə Dynjo Čəngi bəpeštə tolyšon taleh bə cətino ružon dəgynin. Syftə soveti rəhbərəti yštən cic de tolyson bastəjəti hestbe əvonyš ləǧv karde və tolyšon cy Azərbojčoni milləton sijohiku molə bin və əvonyšon bynə azərbojčonyž təki nyvyštəšon beЖирохов М.А. Меч и огонь Карабаха. Хроники незнаменитой войны. 1988-1994. — Москва: ЗАО Издательство Центрполиграф, 2012. — С. 126-127. — 283 с. — ISBN 9785227032270.. 1937 sorədə cy ičlosi səj vaxtədə bə Mirčəfər Baǧirovi pars doəšon be ki  ''Azərbojčonədə žiyə ironi zyvonədə gəp žə milləton talehi cic cəš kardejdə'' və ym parsijən Mirčəfəri žygo čəvobyš doəšbe: ''tolyši, tati və kurdi zyvon bə kəno noj lozime və bə tyrki jəni azərbojčoni zyvoni umutej lozime''Исмаилов Эльдар. История «большого террора» в Азербайджане.. — Москва:: Политическая энциклопедия,, 2015.. — С. С. 155—156.. — 239 с. с. — ISBN 978-5-8243-1943-9... Tolyson nom, zyvon ləǧv kardə bəpeštə Azərbojčoni tarixšynoson cy tolyšon tarix ǧəlp kardə be. Kadusijon, kaspijon və gelon bynə ǧəfǧazi ǧəbilon təki nyvyštə bəbin, bə cəj gornə ki tolyšon rišə ironiku bəvon pesyndynej lozim be. Babək və xorrəmdinon bynə tyrki mysohidə kardəšon be. Soveti imperijə vylo bəpeštə tolyšon de Ələkrəm Hummətov və Fəxrəddin Əboszodə koməgi muxtarijət ofəjəšone. Hejdər Əlijev bə sijosət omə bəpeštə cy tolyšon ve saxtə ružon bino bin. Cy tolyši muxtarijəti muxbiron nimə kyštə bin və nimə zindonədə dustəǧ bin.

 Səvonon 
Tispir:Tarix

Tispir:Tolyšon tarix
Tispir:Tolyšon